Stading var trolig datter av den svenske skuespilleren og sangeren Sofia Francisca Stading. Moren var ugift, så faren er derfor ikke kjent. Hun vokste opp i Stockholm, og bemerket seg tidlig som maler. Særlig innenfor landskapsmaleriet viste hun et unikt talent. I 1813 viste hun fram to av landskapsmaleriene sine på Kunstakademiet, «Ruinerna efter Campo Vaccino i Rom» og «Utsigt af Rom».